
BASES REGULADORES DEL PROCÉS DE SELECCIÓ D’URGÈNCIA, MITJANÇANT EL SISTEMA DE CONCURS, PER A COBRIR EN RÈGIM LABORAL TEMPORAL, VACANTS, BAIXES I VACANCES D’OPERARI DE LA BRIGADA DE NETEJA D’ESCOLES I EDIFICIS MUNICIPALS.

Primera. Objecte

L’objecte de les presents bases és la regulació específica del procés de selecció, mitjançant el sistema de concurs, per constituir una borsa de treball d’operari de la brigada de neteja d’escoles i edificis municipals, classificada a la plantilla de personal de l’Ajuntament de la Seu d’Urgell, Subgrup E, en règim laboral, per donar cobertura d’una manera àgil a necessitats concretes i prioritàries de personal d’aquesta categoria o per cobrir places vacants en les següents situacions: 

- Existència de places vacants quan no sigui possible la seva cobertura per funcionaris de carrera o personal laboral fix. 
- Substitució transitòria dels titulars. 
- Execució de programes de caràcter temporal.
- Excés o acumulació de tasques per un període màxim de 6 mesos dins d’un període de 12 mesos. 
- Qualsevol altre modalitat de necessitat temporal que pugui tenir l’ajuntament no inclosa a les anteriors.

Segona. Règim del nomenament/contractació

El règim del contracte serà laboral temporal.

Tercera. Normativa aplicable

En tot allò no previst en aquestes bases, s’ha d’aplicar la normativa següent:

· Llei 7/1985, de 2 d’abril, Reguladora de les Bases de Règim Local.
· Reial Decret Legislatiu 781/1986, de 18 d’abril, pel qual s’aprova el text refós de les disposicions legals vigents en matèria de règim local.
· Reial Decret Legislatiu 5/2015, de 30 d’octubre, pel qual s’aprova el Text Refós de l’Estatut Bàsic de l’Empleat Públic.
· Decret legislatiu 2/2003, de 28 d’abril, pel qual s’aprova el text refós de la Llei municipal i de règim local de Catalunya.
· Decret legislatiu 1/1997, de 31 d’octubre, pel qual s’aprova la refosa en un text únic dels preceptes de determinats textos legals vigents a Catalunya en matèria de funció pública.
· Decret 214/1990, de 30 de juliol, pel qual s’aprova el Reglament del personal al servei de les entitats locals.
· Llei 39/2015, d’1 d’octubre, del Procediment Administratiu Comú de les Administracions Públiques.
· Llei 40/2015, d’1 d’octubre, del Règim Jurídic del Sector Públic.
· Resta de normes i disposicions complementàries i concordants d’aplicació.

Quarta. Tasques

Les tasques que els hi corresponen són les següents:

· [bookmark: _Hlk120273363]Netejar de les classes, els despatxos i sales comuns, passadissos, vidres, pols, rajoles, cadires, taules, lavabos, pissarres, les joguines quan toqui, fregar el terra, treure les escombraries, passar la mopa, col·locar taules i cadires, i en general totes aquelles altres tasques de neteja en les instal·lacions de la llar d'infants, centres educatius i zona annexes, així com els seus exteriors.
· Netejar els vidres, la pols, lavabos, rajoles, cadires, taules, ordinadors, fregar el terra, passar la mopa, treure les escombraries, i en general totes aquelles altres tasques de neteja en les instal·lacions de la biblioteca, centres cívic, escoles municipals, consorcis, arxius, locals socials, consultoris, i altres dependències municipals, així com el propi Ajuntament.
· Netejar externament les instal·lacions i fer les neteges generals i a fons segons la planificació establerta. 
· Mantenir net i en condicions òptimes els estris de neteja. 
· Reposar el paper, sabó, les bosses d'escombraries i qualsevol altre producte similar que sigui assignat al servei. 
· Comprovar al tancament dels centres, que les llums estiguin apagades, les portes tancades, activar l'alarma i tancar el centre quan correspongui. 
· Proposar la compra de material i dels mitjans necessaris per realitzar les feines encomanades, i proveir-se del material i mitjans necessaris per al desenvolupament dels treballs encarregats.
· Col·laborar en la realització i actualització d'inventaris de material, etc.
· Portar un control adequat dels productes de neteja.
· I d'altres tasques, amb caràcter general, que siguin atribuïdes segons la seva categoria.
· Vetllar per la seguretat i salut en el seu lloc de treball, utilitzant adequadament els equips relacionats amb la seva activitat, d'acord amb els procediments establerts i la normativa vigent en matèria de prevenció de riscos laborals
· I, en general qualsevol altra funció de caràcter similar que li sigui atribuïda.

Les funcions no són determinants ni excloents, per la qual cosa es considera qualsevol altra funció de caràcter similar que li sigui atribuïda.

Cinquena. Característiques del lloc de treball

5.1. El contracte és laboral. 

5.2. La categoria és Grup E.

5.3. Tipus de contractació: Qualsevol de les modalitats contractuals del règim laboral temporal, d’acord amb les necessitats del servei.

5.4. La jornada de treball serà la que resulti en funció del lloc de treball a cobrir atenent les necessitats del servei. 

[bookmark: _GoBack]Sisena. Retribucions

Les retribucions mensuals fixades segons l'estructura retributiva per als funcionaris són les següents:

	Salari base
	656,23 €

	Complement de destí nivell 7
	217,19 €

	Complement específic 
	92,59 €

	CP3
	254,32 €



Amb les pagues extraordinàries corresponents.

Setena. Requisis per a participar en la selecció

Per ser admeses al procés selectiu, les persones aspirants han de complir els requisits següents:

7.1.  Requisits generals:

a. Tenir la nacionalitat espanyola, sens perjudici del que preveu l'article 57 del Reial Decret Legislatiu 5/2015, de 30 d'octubre pel qual s'aprova el TRLEBEP, que regula l'accés a l'ocupació pública de nacionals d'altres estats.

b. Tenir complerts setze anys i no haver arribat a l’edat de màxima de jubilació.

c. De conformitat amb la Disposició Addicional 7a de la llei 7/2007, de 12 d’abril, que aprova l’Estatut Bàsic de l’empleat públic, no s’exigeix estar en possessió de cap de les titulacions previstes en el sistema educatiu.

En el cas de titulacions expedides a l’estranger, cal aportar l’homologació corresponent del Ministeri d’Educació, Cultura i Esports.

Si el títol procedeix d’un estat membre de la Unió Europea, s’ha de presentar el 
certificat acreditatiu del reconeixement o d l’homologació del títol equivalent, de 
conformitat amb la Directiva 89/48/CEE, de 21 de desembre de 1988, el Reial 
Decret 1837/2008 i altres normes de transposició i desplegament.

d. Acreditar el coneixement de la llengua catalana mitjançant el certificat del nivell A2 de la Junta Permanent de Català o algun dels certificats o títols equivalents esmentats a l’annex del Decret 14/1994, de 8 de febrer (DOGC 1859 d’11.02.94) de la Generalitat de Catalunya. Els aspirants que no tinguin reconegut aquest nivell hauran de passar una prova de nivell equivalent, el resultat de la qual serà d'Apte o no Apte.

e. No haver estat separat mitjançant expedient disciplinari del servei de les Administracions Públiques o òrgans constitucionals o estatutaris de les Comunitats Autònomes, ni trobar-se en situació d’inhabilitació absoluta o especial per a ocupacions o càrrecs públics per resolució judicial o per exercir funcions similars a les que es desenvolupaven

Les persones aspirants podran acreditar aquesta condició mitjançant declaració responsable degudament complimentada i signada, la qual s’ha d’adjuntar a la sol·licitud per prendre part en aquesta convocatòria i què posteriorment podrà ser verificada en cas que la persona aspirant sigui proposada a nomenament o contractació.  

f. No estar afectat per cap dels motius d’incompatibilitat i d’incapacitat dels previstos a la legislació vigent en la matèria.

Les persones aspirants podran acreditar aquesta condició mitjançant declaració responsable degudament complimentada i signada, la qual s’ha d’adjuntar a la sol·licitud per prendre part en aquesta convocatòria i què posteriorment podrà ser verificada en cas que la persona aspirant sigui proposada a nomenament o contractació.  

g. Tenir la capacitat funcional per al desenvolupament de les funcions del lloc de treball.

Les persones aspirants podran acreditar aquesta condició mitjançant declaració responsable degudament complimentada i signada, la qual s’ha d’adjuntar a la sol·licitud per prendre part en aquesta convocatòria i què posteriorment podrà ser verificada en cas que la persona aspirant sigui proposada a nomenament o contractació.  

7.2. Els requisits establerts en aquesta base s’han de tenir en el moment de finalitzar el termini de presentació de sol·licituds i mantenir-los durant el procés selectiu. 

Vuitena. Presentació d'instàncies

8.1. Les instàncies hauran de presentar-se per la seu electrònica de l’Ajuntament de la Seu d’Urgell www.laseu.cat. 

8.2. El termini de presentació de sol·licituds serà de 5 dies naturals comptadors a partir de la publicació de la convocatòria a l’e-tauler de l’Ajuntament de la Seu d’Urgell. Ens els casos de màxima urgència motivada pel tècnic de l’àrea aquest termini es podrà reduir a 3 dies naturals.

[bookmark: _Hlk185246694]8.3. Les bases, la convocatòria i els restants i successius anuncis d’aquesta convocatòria es faran públics únicament en el tauler d’anuncis de l’Ajuntament de la Seu d’Urgell.

8.4. Per poder participar a la convocatòria, s’ha de presentar la següent documentació: 

1. Sol·licitud de conformitat amb el model normalitzat.
2. Fotocòpia del Document Nacional d’Identitat per ambdues cares.
3. Document acreditatiu d’estar en possessió del nivell de suficiència A2 de llengua catalana. No obstant això, en cas que les persones aspirants tinguin el nivell exigit de català cal que ho acreditin documentalment com a màxim, abans de l’inici de la prova de català.
4. Currículum vitae actualitzat. 

Novena. Comissió de selecció

9.1. La valoració la farà la comissió de selecció que tindrà la composició següent:

	President/a
	Titular: Lourdes Moliné
Suplent: Xavier Escribà  

	Vocals
	· Titular: Imma Moles
· Suplent: Pepi Font Moliné
· Titular: Montserrat Majoral   
· Suplent: Carles Pubill

	Secretària
	Gemma Clotet Salvadó



9.2 La Comissió de Selecció podrà disposar, si així ho creu convenient, de la incorporació de persones assessores especialistes per a totes o algunes de les proves, que actuaran amb veu però sense vot en les sessions de la Comissió.

9.3. L’Ajuntament podrà convidar membres designats per la Generalitat, per tal que assisteixin a la sessió. 

Desena. Procediment de selecció

10.1. Finalitzat el termini per presentar instàncies, la comissió de selecció emetrà un informe de idoneïtat de cada aspirant tenint en compte les variables indicades a continuació:

a. Experiència en llocs de treball similars o iguals al convocat.
b. Estudis i formació específica relacionada amb les funcions i tasques pròpies a desenvolupar en el lloc de treball. 
c. Altres aspectes curriculars que pugui aportar la persona aspirant i que tinguin relació amb el lloc de treball a ocupar.

10.2. A criteri de la comissió de selecció, es podrà fer una prova oral que consistirà en avaluar els coneixements generals de l’administració local, de l’Ajuntament de la Seu d’Urgell, i de coneixement generals sobre la ciutat de la Seu d’Urgell, a més de valorar qüestions vinculades amb el lloc de treball.

Onzena. Classificació dels aspirants i proposta

[bookmark: _Hlk185249656]La comissió de selecció emetrà un informe de idoneïtat que inclourà una proposta motivada a favor d’una de les candidatures que serà elevada a Alcaldia per tal de cobrir el lloc de treball objecte de la convocatòria.  

Dotzena. Període de pràctiques

12.1. L’aspirant proposat haurà de passar un període de prova a l'Ajuntament durant un termini de 1 mes de treball efectiu.

12.2. Durant aquest termini, el tècnic de l’àrea fiscalitzarà l'activitat de l'aspirant i, transcorregut el termini, farà un informe detallat amb sobre el rendiment, actitud i capacitat de cada aspirant i, com a conseqüència, si és o no apte.

12.3. Si l'informe és de no apte, l'Ajuntament podrà optar entre convocar per a fer les pràctiques a l'aspirant que hagi quedat en següent lloc o convocar de nou un procés selectiu.

Tretzena. Interrupció del període de pràctiques

El còmput del període de pràctiques queda interromput quan es produeixen les següents casuístiques i es reprèn en acabar aquestes: 

- Baixa per Incapacitat temporal 
- Permís de maternitat/adopció o acolliment 
- Guarda amb finalitat d’adopció 
- Permís de lactància en cas que s’opti per compactar-la 
- Permís de paternitat 
- Risc durant l’embaràs 
- Risc durant la lactància 
- Permís per violència de gènere 
 
Catorzena. Contractació i incorporació al lloc de treball

14.1. La proposta final d'aspirants i la fixació de l'ordre de la borsa els farà la Junta de Govern Local.

14.2. La persona o persones en favor de la qual s'hagi fet el nomenament i/o contractació, haurà de prendre possessió del lloc de treball en el termini màxim d'un mes a comptar des de la data de notificació del requeriment. 

Quinzena. Constitució de la borsa de treball per a nomenaments i/o contractacions

15.1. La borsa de treball estarà formada per les persones quedin en l’ordre indicat a l’informe de la comissió de selecció. 

15.2. La borsa es destinarà a cobrir les necessitats que pugui tenir l’Ajuntament derivades de les funcions del lloc de treball d’aquesta convocatòria. El funcionament de la borsa és el que consta en aquestes bases més endavant.

15.3. L’ordre dels aspirants que determini la comissió de selecció també determinaran l’ordre per als nomenaments i les contractacions temporals, a temps parcial o a jornada sencera, que puguin ser necessàries per a cobrir les necessitats que es produeixin.

15.4. La borsa de treball tindrà una durada fins que l’Ajuntament convoqui borses de treball i en tot cas, una durada màxima de 3 anys des de l'acord de la JGL que fixi l'ordre dels aspirants. 

15.5. En cas que l’Ajuntament decideixi proveir i/o constituir una nova borsa de treball per ocupar el lloc de treball objecte de la convocatòria, la borsa present en aquestes bases quedarà sense efecte i prevaldrà la de la nova convocatòria. 

Setzena. Funcionament de la borsa per a nomenaments i/o contractacions.

En el cas que s’opti per acudir a la borsa, el sistema de funcionament serà el següent:

16.1. Els d’aspirants que no hagin estat nomenats o contractats en un primer moment, podran ser cridats d’acord amb l’ordre que fixi la comissió de valoració, pel seu nomenament o contractació per ocupar el lloc de treball objecte de la convocatòria.

16.2. La crida dels seus integrants per proposar-los el nomenament o contractació es realitzarà mitjançant l’enviament d’un correu electrònic a l’adreça de correu que el participant hagi indicat en la seva sol·licitud de participació a la convocatòria, i mitjançant una trucada telefònica al número indicat en la sol·licitud. En cas que la persona cridada no sigui localitzada o no es posi en contacte amb l’ens local dins del dia hàbil següent, es cridarà la persona següent de la llista de la borsa de treball. 

16.3. Quan s’ofereixi un nomenament interí o contractació temporal per ocupar un lloc de treball vacant, l’aspirant que accepti aquesta oferta de treball tindrà reservat el manteniment en la borsa de treball en funció de la seva puntuació, durant tota la vigència de la borsa, als efectes de poder optar a noves ofertes, en cas que la relació de treball s’hagi extingit per qualsevol causa no disciplinària aliena a la seva voluntat. 

16.4. Mentre una persona integrant de la borsa tingui vigent un contracte temporal o nomenament interí amb l’Ajuntament de la Seu d’Urgell, no se li oferirà cap altra nova contractació o nomenament que pugui generar-se, encara que aquest sigui de durada superior, excepte quan estiguin a 15 dies de finalitzar la seva relació contractual o nomenament.

16.5. Els integrants de la borsa hauran de vetllar per l’actualització permanent de l’adreça de correu electrònic i/o del número de telèfon de contacte, mitjançant la modificació de les dades quan calgui, que s’haurà de comunicar per escrit via correu electrònic, a l’Ajuntament. 

16.6. Un cop inscrit en la borsa, cap participant serà exclòs, llevat que concorrin causes objectives que justifiquin aquesta exclusió. 

16.7. Si la persona integrant de la borsa de treball rebutja una vegada la proposta de nomenament interí o contracte temporal, sense que concorrin cap dels supòsits de no penalització que es preveuen més endavant, mantindrà el mateix lloc de la borsa de treball, sense que es produeixi cap variació. Si la mateixa persona rebutja per segona vegada una proposta de nomenament interí o contractació temporal, passarà a ocupar automàticament l’últim lloc en l’ordre de prelació de la borsa de treball. La tercera vegada que la mateixa persona no accepti una oferta de treball, deixarà de formar part definitivament de la borsa de treball. 

16.8. No obstant això, aquest sistema de penalització no s’aplicarà als integrants que es trobin en situació de suspensió de la borsa de treball i que acreditin que no poden acceptar la proposta de nomenament perquè es troben en aquell moment en alguna de les situacions següents:

a) Estar en situació de baixa per maternitat o paternitat, o per incapacitat temporal reconeguda per la Seguretat Social. 

b) Gaudir d’un permís per adopció o acolliment, segons l’article 49.b) del Reial Decret Legislatiu 5/2015, de 30 d’octubre, pel qual s’aprova el text refós de la Llei de l’Estatut bàsic de l’empleat públic. 

c) Tenir cura de fills menors de tres anys, o de familiars fins al segon grau de consanguinitat o afinitat que no es puguin valer per ells mateixos. 

d) Qualsevol situació de força major, degudament acreditada. 

La causa de suspensió s’haurà de justificar documentalment en el termini màxim de dos dies comptadors a partir del moment en que es produeixi la crida. La persona aspirant que deixi d’estar en situació de suspensió, ho haurà de posar de manifest a l’Ajuntament.  

16.9. Seran motius d’exclusió de la borsa de treball: 

a. No superar el període de prova establert
b. La renúncia expressa de la persona candidata a formar part de la borsa de treball. 
c. La renúncia voluntària al nomenament interí o contracte temporal durant la seva vigència. 
d. La declaració falsa, per part de l’aspirant, dels mèrits i requisits de participació en aquesta convocatòria. 
e. La resolució d’un expedient disciplinari amb sanció ferma per la comissió de falta greu o molt greu. 
f. La no-presentació, amb el requeriment previ, de la documentació acreditativa exigida per fer el nomenament. 
g. La pèrdua de les condicions per ser nomenat per l’Administració Pública. 
h. Quan existeixi una impossibilitat reiterada i acreditada de contactar amb la persona interessada, pel fet que aquesta no hagi respost tres crides. 

16.10. En tot cas, els integrants de la borsa únicament són titulars d’una expectativa de dret a ser nomenats o contractats mentre no es realitzi un altre procediment selectiu.

16.11. El límit per poder nomenar o contractar una persona de la borsa serà el que estableixi la norma a efectes de concatenació. És a dir, a una mateixa persona se li podran fer tants nomenaments i/o contractes temporals com li corresponguin per ordre de borsa fins que la suma de tots ells no superi el còmput de temps a efectes de concatenació i pugui esdevenir indefinit.

Dissetena. Cessament

La persona contractada cessarà per qualsevol de les causes següents:

· Si es dóna qualsevol de les causes de cessament dels funcionaris interins o laboral temporal establertes a la normativa de funció pública i estatut dels treballadors.

Divuitena. Règim d’impugnacions i recursos

18.1. Contra l'aprovació de les bases i convocatòria, els nomenaments/ contractacions i les resolucions per les quals es declara no superat el període de pràctiques, els interessats poden interposar alternativament els recursos següents:

· Recurs potestatiu de reposició en el termini d'un mes des de la data de notificació o darrera publicació de l'acte o resolució.
· Recurs contenciós administratiu davant de la jurisdicció contenciosa administrativa, en el termini de dos mesos a comptar de l'endemà de la seva notificació o publicació.

18.2. Contra les decisions de la comissió de selecció, els aspirants podran interposar recurs d'alçada davant de la Junta de Govern Local.

